Source: http://www.power.szm.com/spravy/spravy_2008_02.htm
Timestamp: 2017-11-22 12:40:25+00:00

Document:
07 -> 12/2008 www.power.szm.sk walter.giba@post.sk
12/2008 - TV Markíza od januára 2009 už len v širokouhlom formáte 16:9 -
Televízia Markíza bude vysielať od 01. januára 2009 všetky svoje programy už len v širokouhlom formáte 16:9. Tento formát je určený pre moderné televízne prijímače so širokouhlohlou obrazovkou. Širokouhlý formát 16:9 viac zodpovedá zornému poľu ľudského oka a pomáha zlepšovať periférne videnie. Staršie TV prijímače budú zobrazovať obraz s čiernymi pásmi v hornej a dolnej časti obrazovky, prípadne bude obraz bez čiernych pásov a natiahnutý - deformovaný. Formát 16:9 využíva aj verejnoprávna STV, najmä pre športové programy a prenosy na svojich okruhoch Dvojka a Trojka. TV Joj zatiaľ vysiela výlučne vo formáte 4:3.
12/2008 - SRo 5 - Rádio Patria asi opustí stredné vlny a bude vysielať vo VKV -
Rozhlasová rada neschválila návrh rozpočtu Slovenského rozhlasu [SRo] na rok 2009 a programový koncept na budúci rok, ktorý je súčasťou rozpočtu. Až do schválenia rozpočtu bude teda rozhlas v rozpočtovom provizóriu. Väčšine rady prekážalo, že by zároveň s prijatím rozpočtu súhlasili s prípadným presunom vysielania SRo 5 - Rádia Patria na samostatný VKV okruh pre maďarskú menšinu a presunutie vysielania Redakcie národnostno-etnického vysielania Rádia Patrie pod košické Rádio Regina. To hrozí, ak SRo nezíska prostriedky na stredné vlny. Rozhlas to môže riešiť len dotáciou od štátu alebo redukciou, ktorá by bola rovnako na úkor národnostného vysielania, ako aj vysielania ostatných okruhov - staníc Rádio Slovensko, Rádio Regina, Rádio Devín a Rádio_FM. Ak by dotáciu na stredné vlny nedostal, musí národnostný okruh presunúť zo stredných vĺn na veľmi krátke vlny [VKV], ktoré však využívajú iné okruhy. Museli by sa im preto niektoré frekvencie zobrať. Problémom by v tomto prípade bolo aj pokrytie vysielania pre Bratislavu, kde nie je voľná VKV frekvencia. SRo o voľné frekvencie opakovane žiadal Radu pre vysielanie a retransmisiu [RVR], žiadna im však nebola pridelená. Možná je aj kombinácia vysielania na stredných vlnách a VKV. Vedenie SRo dalo koncom júna 2007 polročnú výpovednú lehotu na stredné vlny spoločnosti Towercom, a.s.. Rozhlas však nemusí odísť zo stredných vĺn, môže urobiť len inú zmluvu. V zákone o SRo už od tohto roka nie je zakotvená povinnosť štátu financovať stredné vlny.
12/2008 - Rádio Tatry - RTI prerušilo vysielanie 94,2 MHz Poprad + 94,8 MHz Košice -
Dňa 19. decembra 2008 bolo ukončené vysielanie regionálnej rozhlasovej stanice Rádio Tatry vysielajúcej z Popradu v rámci RTI - Radio Tatras Internetional. Na frekvenciách 94,2 MHz Poprad - Kráľova hoľa [GE-84 ] a 94,8 MHz Košice - Heringeš tak zostalo ticho, je zapnutá len nosná. Stanica začala vysielať 26.01.2005.
12/2008 - DVB-H TEST bude v Žiline -
Telekomunikačný úrad Slovenskej republiky informoval o vydaní povolenia na prevádzku rádiového zariadenia štandardu DVB-H mobilnej digitálnej pozemnej televízie. Povolenie bolo vydané spoločnosti Towercom prevádzkujúcej aj skúšobné vysielanie digitálnej pozemnej televízie štandardom DVB-T v Bratislave, Malackách, Zvolene a Banskej Bystrici a satelitnú platformu Skylink vysielanú štandardom DVB-S. Povolenie bolo vydané pre lokality Žilina - mesto [Hôrky] a Žilina - Zástranie [Straník]. Spoločnosť Towercom bola jedným z uchádzačov v zrušenom výberovom konaní na prevádzkovateľa prvého a druhého multiplexu riadneho vysielania štandardom DVB-T. Bližšie informácie o teste DVB-H zatiaľ nie sú k dispozícii.
12/2008 - TÚ SR zrušil výberové konanie na prevádzkovateľa DVB-T -
Telekomunikačný úrad SR [TÚ SR] k 16.12.2008 zrušuje výberové konanie na prevádzkovateľa [riadneho] digitálneho terestriálneho televízneho vysielania [DVB-T], resp. prevádzkovateľa prvých dvoch multiplexov. Dôvodom je zmena plánu využitia frekvenčného spektra pre úsek 470 - 862 MHz tak, aby bol v súlade s Opatrením TÚ SR - plán prechodu, ktorý je všeobecne záväzným právnym predpisom. TÚ SR zrušenie spolu s dôvodom uverejnil vo Vestníku TÚ SR, v Hospodárskych novinách a na internete, ďalej listom oznámi účastníkom zrušenie výberového konania s uvedením dôvodu a vráti im ich neotvorené ponuky. TÚ SR podľa § 32 ods. 8 zákona o elektronických komunikáciách k 16.12. 2008 zrušuje výberové konanie z dôvodu podstatných zmien okolností, za ktorých sa výberové konanie vyhlásilo. Podľa § 7 ods. 5 písm. b) plánu prechodu je podmienkou spustenia digitálneho terestriálneho vysielania v jednotlivých frekvenčných vyhradeniach zdrojové kódovanie DVB-T s použitím metódy MPEG-2 alebo MPEG-4 alebo inej technologicky vhodnej metódy. TÚ SR zmenil plán využitia frekvenčného spektra pre úsek 470 - 862 MHz tak, aby bol v súlade s opatrením, ako všeobecne záväzným právnym predpisom. Úrad vo výzve na predloženie ponúk výberového konania určil pre prevádzkovanie prvého a druhého terestriálneho multiplexu výhradne kompresný štandard MPEG-4. Zmena plánu využitia frekvenčného spektra dáva možnosť použiť aj inú metódu zdrojového kódovania ako MPEG-4. TÚ SR považuje zmenu plánu využitia frekvenčného spektra za takú podstatnú zmenu okolností, za ktorých sa výberové konanie vyhlásilo, že má za následok zrušenie predmetného výberového konania. TÚ SR vyhlási nové výberové konanie tak, aby jeho víťaz mohol začať s riadnym DVB-T vysielaním už v roku 2009 a zároveň nebol ohrozený termín ukončenia analógového terestriálneho televízneho vysielania. TÚ SR upraví podmienky tak, aby eliminoval možnosť napádania procesu výberového konania. Rozsah budúcich úprav nebude až do zverejnenia výzvy na predkladanie ponúk do výberového konania komentovať. Všetci záujemcovia sa podmienky dozvedia až v deň zverejnenia výzvy v jednom celoštátnom periodiku, vo Vestníku TÚ SR a na internete. Cieľom úradu je chrániť záujmy televízneho diváka, t.j. zabezpečiť mu kvalitný, nerušený televízny príjem a väčší počet programov. Ďalším nemenej dôležitým cieľom je plnenie medzinárodných záväzkov Slovenskej republiky. V neposlednom rade úrad vytvorí právnu istotu pre budúceho prevádzkovateľa alebo prevádzkovateľov a na strane druhej aj pre súčasných i budúcich vysielateľov. Dňa 20. augusta 2008 TÚ SR zverejnil vo svojom vestníku, v jednom celoštátnom denníku [Hospodárske noviny] a na internete výzvu na predkladanie ponúk do výberového konania. Výzvou začalo výberové konanie na prevádzkovateľa DVB-T. Záujemcovia museli svoje ponuky doručiť úradu najneskôr do 20. novembra 2008 do 13.30 hod. V stanovenom termíne predložili TÚ SR ponuky do výberového konania štyri subjekty. Digitálne vysielanie [DVB-T] najneskôr v roku 2012 úplne nahradí doterajšie analógové televízne vysielanie. V Bratislave 16. decembra 2008.
12/2008 - Televízo, TV Patriot, Rádio Expres a Rádio Kiss už len zo satelitu Thor 5 -
Televízne stanice Televízo a TV Patriot ako aj rozhlasové stanice Rádio Expres a Rádio Kiss ukončili 08. decembra 2008 paralelné vysielanie na satelitoch Thor 3 - 0,8° West a Thor 5. Tieto stanice budú využívať na svoje šírenie už len satelit Thor 5 - 0,8° West, 12,418 GHz, Vertikálna polarizácia, SR: 28 000 MS/s, FEC: 7/8. Satelit Thor 5 pokrýva kvalitnejšie územie východnej a strednej Európy. K presunu došlo kvôli prebiehajúcim prípravám uvedenia nového satelitu Thor 6, ktorý nahradí doživajúci Thor 3.
12/2008 - Evanjelizačné Rádio Lumen pre Horný Zemplín - Snina - FM 93,2 MHz -
Predvianočný darček od evanjelizačného Rádia Lumen dostali poslucháči v oblasti Horného Zemplína, kde nebol doteraz žiaden signál tejto multiregionálnej stanice. Od 10.12.2008 skúšobne a od 21. decembra 2008 oficiálne vysiela pre oblasť Sniny a okolia nový, v poradí 24. vysielač. Signál je šírený prostredníctvom frekvencie 93,2 MHz z TVS Magurica [458,1 + 37 m] spoločnosti Towercom. Anténový systém má vertikálnu polarizáciu. Vyžiarený výkon 300 Wattov má dosah aj na mesto Humenné a niektoré obce od Sniny v smere na poľské a ukrajinské hranice, ktoré sú v dosahu signálu. Na Hornom Zemplíne by mali pribudnúť ešte vysielače pre Medzilaborce a Stropkov. V príprave je spustenie 25. vysielača Lumenu pre Kysuce v obci Skalité [90,6 MHz] pri hraniciach s Poľskom.
Frekvencia: 93,2 MHz [FM] Snina
Skutočný vyžiarený výkon ERP: 0,30 kW [300 W]
Maximálny vyžiarený výkon ERP: 0,30 kW [24,8 dBW]
Obmedzenie výkonu v azimute: /0°/ o 2,5 dB; /10°/ o 3,5 dB; /20°/ o 4,3 dB; /30°/ o 5 dB; /40°/ o 5,7 dB; /50°/ o 6,2 dB; /60°/ o 6,4 dB; /70°/ o 6,2 dB; /80°/ o 5,7 dB; /90°/ o 5 dB; /100°/ o 4,2 dB; /110°/ o 3 dB; /120°/ o 2,3 dB; /130°/ o 1,7 dB; /140°/ o 1,2 dB; /150°/ o 0,8 dB; /160°/ o 0,3 dB; /170°/ o 0,1 dB; /180°/ o 0 dB; /190°/ o 0,1 dB; /200°/ o 0,2 dB; /210°/ o 0,4 dB; /220° - 240°/ o 0,5 dB; /250°/ o 0,4 dB; /260°/ o 0,3 dB; /270°/ o 0,2 dB; /280° - 290°/ o 0,1 dB; /300°/ o 0 dB; /310°/ o 0,2 dB; /320°/ o 0,4 dB; /330°/ o 0,7 dB; /340°/ o 1 dB; /350°/ o 1,7 dB
Lokalita vysielača: Snina, 3,5 km východne od centra mesta
Názov kóty: Magurica
Súradnice WGS-84: 22E1157, 48N5930
Nadmorská výška: 458,1 m n. m.
Výška stredu antény nad terénom: 37 m
Začatie vysielania vysielača: 10.12.2008 - skúšobne, 21.12.2008 - oficiálne
12/2008 - Druhý vysielač Rádia Hornet v metropole Šariša -
V Prešove uviedli do prevádzky druhý vysielač košickej športovej stanice Rádio Hornet vysielajúcej z Košíc. Vysielač má stanovište v areáli prešovskej Fakultnej nemocnice s poliklinikou Jána Adama Reimana na stožiari streche Monobloku [275 + 58 m] na Hollého ulici č. 14. Anténový systém šíri signál vertikálne, výkonom ERP 200 Wattov na frekvencii 89,8 MHz. Z Monobloku vysielajú aj stanice Rádio Kiss [104,1 MHz], Rádio Prešov [91,4 MHz], TV Joj [52. kanál] a DVB-T TEST [44. kanál]. Frekvencia Prešov 89,8 MHz pochádza z doplnkovej sady GE-84 a na Monoblok bola prekoordinovaná z kóty Šibená hora, kde mala pridelený vyžiarený výkon 0,5 kW. Vysielanie Rádia Hornet je dostupné aj prostredníctvom internetu a satelitu Thor 3. V príprave sú koordinácie frekvencií pre Hornet aj v ďalších mestách.
Frekvencia: 89,8 MHz [FM] Prešov
Obmedzenie výkonu v azimute: /0° - 10°/ o 0 dB; /20°/ o 0,3 dB; /30°/ o 0,7dB; /40°/ o 1,2 dB; /50°/ o 1,7 dB; /60°/ o 2,1 dB; /70°/ o 3 dB; /80°/ o 4 dB; /90°/ o 5,2 dB; /100°/ o 6,1 dB; /110°/ o 8 dB; /120°/ o 9,1 dB; /130° - 230°/ o 10 dB; /240°/ o 9,1 dB; /250°/ o 8 dB; /260°/ o 6,1 dB; /270°/ o 5,2 dB; /280°/ o 4 dB; /290°/ o 3 dB; /300°/ o 2,1 dB; /310°/ o 1,7 dB; /320°/ o 1,2 dB; /330°/ o 0,7 dB; /340°/ o 0,3 dB; /350°/ o 0 dB
Lokalita vysielača: Prešov, východne od centra mesta
Názov kóty: Hollého ul. 14 - FNsP J. A. Reimana - Monoblok
Súradnice WGS-84: 21E1516, 48N5952
Výška stredu antény nad terénom: 58 m
Začatie vysielania vysielača: 04.12.2008
11/2008 - Fun Rádio z nového stožiara na Veľkej lúke -
Multiregionálna stanica Fun Rádio presťahovala vysielač z objektu Towercom z lokality Žilina - Krížava [1449 + 63 m] a začala šíriť signál z nového 50 metrov vysokého stožiara na kóte Veľká lúka [WGS-84: 18E4850, 49N0527, 1475 m] odkiaľ vysiela Rádio Zet [94,5 MHz]. Stožiar bol dokončený koncom roka 2007. Aj naďalej vysiela Fun na frekvencii 99,2 MHz s vyžiareným výkonom ERP 20 kW v horizontálnej polarizácii.
Nový stožiar Žilina - Veľká lúka
94,5 MHz Zet, 99,2 MHz Fun Rádio
Frekvencia: 99,2 MHz [FM] Žilina
Skutočný vyžiarený výkon ERP: 20,00 kW [20 000 W]
Maximálny vyžiarený výkon ERP: 20,00 kW [43 dBW]
Obmedzenie výkonu v azimute: /0°/ o 0 dB; /10°/ o 0,5 dB; /20°/ o 1,5 dB; /30° - 40°/ o 2,8 dB; /50°/ o 1,5 dB; /60°/ o 0,5 dB; /70°/ o 0 dB; /80°/ o 0,5 dB; /90°/ o 2 dB; /100°/ o 2,8 dB; /110°/ o 2 dB; /120°/ o 1,5 dB; /130° - 140°/ o 1 dB; /150°/ o 1,5 dB; /160°/ o 2 dB; /170°/ o 2,8 dB; /180°/ o 3,2 dB; /190°/ o 5,8 dB; /200°/ o 9 dB; /210° - 220°/ o 11 dB; /230°/ o 9 dB; /240°/ o 5,8 dB; /250°/ o 4 dB; /260°/ o 2,8 dB; /270°/ o 2 dB; /280°/ o 1,5 dB; /290° - 300°/ o 1 dB; /310°/ o 1,5 dB; /320°/ o 2 dB; /330°/ o 2,8 dB; /340°/ o 1,5 dB; /350°/ o 0,5 dB
Lokalita vysielača: Žilina, 16 km juhovýchodne od centra mesta
Názov kóty: Veľká lúka
Súradnice WGS-84: 18E4850, 49N0527
Nadmorská výška: 1475 m n. m.
Začatie vysielania vysielača: 11/2008
11/2008 - Expres vysiela v Banskej Štiavnici - FM 95,1 MHz -
Spustenie poslednej pridelenej frekvencie pre Rádio Expres sa udialo 18. novembra 2008, kedy bol do prevádzky uvedený 40. vysielač. Je určený pre Banskú Štiavnicu a blízke okolie. Prevádzkovaný je spoločnosťou Expres Net a stanovište má v časti Hájik v areáli vodojemu [650 + 10 m], neďaleko TV prevádzača Banská Štiavnica II. Vysielanie Expresu je šírené na frekvencii 95,1 MHz. Vyžiarený výkon ERP má hodnotu 200 Wattov vo vertikálnej polarizácii. V smere na Nitru je signál postupne znehodnocovaný frekvenciou 95,2 MHz zo Zobora [Rádio Okey].
Frekvencia: 95,1 MHz [FM] Banská Štiavnica
Obmedzenie výkonu v azimute: /0° - 100°/ o 0 dB; /110°/ o 2 dB; /120°/ o 4 dB; /130°/ o 6 dB; /140°/ o 8 dB; /150° - 250°/ o 10 dB; /260°/ o 8 dB; /270°/ o 6 dB; /280°/ o 4 dB; /290°/ o 2 dB; /300° - 350°/ o 0 dB
Lokalita vysielača: Banská Štiavnica - mesto
Názov kóty: Hájik - vodojem
Súradnice WGS-84: 18E5422, 48N2753
Výška stredu antény nad terénom: 10 m
Začatie vysielania vysielača: 18.11.2008
11/2008 - Pridelené frekvencie z jesenného licenčného konania -
Rada pre vysielanie a retransmisiu [RVR] na svojom zasadnutí konanom 18. novembra 2008 pridelia 25. frekvencií. Rádio Hit FM a Rádio Okey získali späť všetky vlastné frekvencie, ktoré vrátili z dôvodu, že im v roku 2010 končila platnosť licencií. Najvýkonnejšiu frekvenciu 89,1 MHz Trenčín [10 kW] zo sady GE-84 získalo z pomedzi 11 žiadateľov multiregionálne Fun Rádio, ktoré zároveň vráti 1 kW frekvenciu 92,2 MHz v Dubnici nad Váhom. Ďalšie kmitočty boli pridelené staniciam, ktoré si ich skoorinovali. Slovenský rozhlas získal pre okruh SRo 4 - Rádio_FM frekvenciu 91,7 MHz Dolný Kubín a 98,4 MHz Žiar nad Hronom. Rádiu One bolo pridelených 99,6 MHz v Žarnovici a Rádio Lumen dokryje nedokrytú kysuckú obec Skalité v okrese Čadca pri hraniciach s Poľskom, kde bude vysielať na 90,6 MHz. Frekvencia 104,2 MHz v Žiline nebola pridelená a presúva sa do jarného licenčného konania. Do FM éteru mali záujem vstúpiť internetové Rock Jam Rádio ako aj dve úplne nové stanice Rádio D1 - nástupca Rádia Dúha a žilinské Rádio Kriváň. RVR však nepridelila týmto staniciam žiadne frekvencie. Prehľad žiadateľov a pridelených frekvencií je uvedený v tabuľkách.
Slovenský rozhlas, Bratislava - SRo 4 - RÁDIO_FM
Vhodné len pre SRo 4 - Rádio_FM.
Skalité [okr. Čadca]
ONEMEDIA, s.r.o., Nitra - RÁDIO ONE
BP Media s.r.o., Ludanice okr. Topoľčany - RÁDIO YES
INTERSONIC s.r.o., Bratislava - ROCK JAM RÁDIO
Metalurg-Immo, s.r.o., Bratislava - Rádio D1
SVVH, s.r.o., Bratislava - RÁDIO KRIVÁŇ
Musí byť pridelená spolu s frekvenciou 93,6 MHz Ružomberok.
Musí byť pridelená spolu s frekvenciou 93,5 MHz Martin.
Veľký Bysterec - Za stráňou - vodojem, 550 + 20 m
Poľana - MMDS - stožiar, 637 + 20 m
Sandrická ul. 7 - Pozana - silážna veža, 225 + 40 m
Šibeničný vrch I, 366 + 35 m
Nad oborou II - Javorník, 640 + 30 m
Ul. Vysokoškolákov 4 - Hotel Garni, 353 + 45 m
-nepridelená
Rádiu Hit FM a Rádiu Okey boli pridelené všetky frekvencie na ktorých v súčasnosti vysielajú.
10/2008 - Rádio Jemné Melódie začalo vysielať zo satelitu Astra 3A -
Prostredníctvom satelitu Astra 3A - 23,5° East, Horizontálna polarizácia, SR: 27 500 Ms/s, FEC: 2/3, PID A: 1929 začala od 31. októbra 2008 vysielať na kmitočte 12,565 GHz rozhlasová stanica Rádio Jemné Melódie, ktorej satelitná modulácia poslúži aj na dopravu signálu na terestriálne vysielače. V pláne sú vysielače Nitra [87,8 MHz], Poprad [103,6 MHz] a Tornaľa [98,5 MHz]. Jemné Melódie boli doteraz jedinou multiregionálnou rozhlasovou stanicou na Slovensku, ktorá nešírila signál prostredníctvom satelitu.
10/2008 - Slovenský rozhlas bude mať 8 okruhov -
Slovenský rozhlas [SRo] bude vysielať na dvoch nových digitálnych okruhoch. Klasická a vážna hudba, rozhlasové hry, poviedky a iné hovorené slovo z archívu Slovenského rozhlasu budú vysielať stanice SRo 7 - Rádio Klasika a SRo 8 - Rádio Litera. Stanice budú šírené v digitálnych formátoch T-DAB, DMB, DVB-T, DVB-C, DVB-S, DVB-H, DRM a DRM+. V prvej fáze bude vysielanie dostupné len prostredníctvom satelitu Astra 3A - 23,5° East, neskôr aj cez internet a ďalšie digitálne formáty. Podľa predbežnej dohody bude počas pilotného vysielania v roku 2009 náklady na šírenie signálu hradiť spoločnosť Towercom. Vysielanie SRo 7 - Rádio Klasika a SRo 8 - Rádio Litera bude plne automatizované, preto nebude potrebné zamestnávať nových ľudí. O vysielanie sa budú starať terajší zamestnanci rozhlasu.
10/2008 - Nový Viva vysielač pre Zemplín - FM 99,0 MHz - Michalovce -
Vzhľadom k presunu vysielača Vranov nad Topľou [88,5 MHz] z komína Chemka Strážske na novú kótu Ščobík bolo potrebné dokryť územie južného Zemplína. To rieši od 22. októbra 2008 nový vysielač v Michalovciach. Vysielač sa nachádza na kóte Hôrka [228 + 23 m], kde má stanovište RDT Telecom Košice a vysiela na frekvencii 99,0 MHz. Signál je šírený horizontálnou polarizáciou s výkonom ERP 500 Wattov. Do prevádzky budú postupne uvádzané aj ďalšie neaktívne frekvencie Rádia Viva v lokalitách Bardejov [95,6 MHz], Dobšiná [107,0 MHz], Medzilaborce [90,0 MHz], Rimavská Sobota [106,7 MHz], Ružomberok [92,8 MHz], Stropkov [92,4 MHz] a Žiar nad Hronom [92,0 MHz].
Frekvencia: 99,0 MHz [FM] Michalovce
Skutočný vyžiarený výkon ERP: 0,50 kW [500 W, 27 dBW]
Maximálny vyžiarený výkon ERP: 1,00 kW [1 000 W, 30 dBW]
Obmedzenie výkonu v azimute: /0° - 70°/ o 0 dB; /80°/ o 1 dB; /90°/ o 2 dB; /100°/ o 3 dB; /110°/ o 5 dB; /120° - 160°/ o 7 dB; /170°/ o 5 dB; /180°/ o 3 dB; /190°/ o 2 dB; /200°/ o 1 dB; /210° - 350°/ o 0 dB
Lokalita vysielača: Michalovce, 8 km severozápadne od centra mesta
Názov kóty: Hôrka
Súradnice WGS-84: 21E4926, 48N4731
Začatie vysielania vysielača: 22.10.2008
10/2008 - Druhý košický vysielač Viva - FM 95,7 MHz + Expres naspäť na Bani Bankov -
Rádio Viva má od 18. októbra 2008 v prevádzke ďalší, už druhý vysielač pre metropolu východného Slovenska. Signál je tak skvalitnený v Košiciach, kde bol v meste problematický príjem z vysielača umiestneného v Slanských vrchoch [88,1 MHz] pri maďarských hraniciach. Poslucháči v Košiciach môžu signál Vivy prijímať na novej frekvencii 95,7 MHz, ktorá je šírená z vysielača RDT Telecom Košice v lokalite Bankov - Červený breh [376 + 40 m]. Výkon vyžiarenia ERP má hodnotu 200 Wattov. Anténový systém má horizontálnu polarizáciu a signál je kvalitný aj v okolí Košíc. Ešte dávnejšie došlo k presunu vysielača Rádia Expres [95,2 MHz] z Červeného brehu späť na kótu Bankov - Baňa Bankov - zásobník - veža [387 + 50 m], odkiaľ Expres pôvodne vysielal.
Frekvencia: 95,7 MHz [FM] Košice
Obmedzenie výkonu v azimute: /0°/ o 15 dB; /10°/ o 12 dB; /20°/ o 9 dB; /30°/ o 7 dB; /40°/ o 5 dB; /50°/ o 3 dB; /60°/ o 1 dB; /70° - 110°/ o 0 dB; /120°/ o 1 dB; /130°/ o 3 dB; /140°/ o 5 dB; /150°/ o 7 dB; /160°/ o 9 dB; /170°/ o 12 dB; /180°/ o 15 dB; /190°/ o 18 dB; /200° - 340°/ o 22 dB; /350°/ o 18 dB
Lokalita vysielača: Košice, 3 km severozápadne od centra mesta
Názov kóty: Bankov - Červený breh
Súradnice WGS-84: 21E1343, 48N4427
Začatie vysielania vysielača: 18.10.2008
10/2008 - Rádio Okey na 95,2 MHz pre Námestovo a Ponitrie -
Od polovice októbra 2008 je možné naladiť kvalitý signál multiregionálnej rozhlasovej stanice Rádio Okey v Námestove a na Ponitrí. Od 16.10.2008 boli sprevádzkované vysielače pracujúce na kmitočte 95,2 MHz v Nitre a Námestove. V Nitre je signál šírený z TVS Towercom na Zobore [552 + 42,6 m] na frekvencii zo sady GE-84 s výkonom 10 kilowattov v horizontálnej polarizácii. Námestovský vysielač má stanovište na streche obytného domu [675 + 30 m] na Veternej ulici na Sídlisku Brehy. Ide o individuálne skoordinovaný kmitočet s výkonom 250 Wattov, bez obmedzenia, ktorý je šírený z vertikálne polarizovaného anténového systému.
Frekvencia: 95,2 MHz [FM] Námestovo
Lokalita vysielača: Námestovo - Sídlisko Brehy
Názov kóty: Veterná ul. - obytný dom
Súradnice WGS-84: 19E2815, 49N2422
Nadmorská výška: 675 m n. m.
Začatie vysielania vysielača: 16.10.2008
Frekvencia: 95,2 MHz [FM] Nitra
Obmedzenie výkonu v azimute: /0°/ o 0,8 dB; /10°/ o 1,6 dB; /20°/ o 3 dB; /30°/ o 5,2 dB; /40°/ o 7,2 dB; /50°/ o 4,8 dB; /60°/ o 2,8 dB; /70°/ o 2,4 dB; /80°/ o 2,8 dB; /90°/ o 2,2 dB; /100°/ o 1,3 dB; /110°/ o 0,6 dB; /120°- 130°/ o 0,2 dB; /140°/ o 0,8 dB; /150°/ o 2,2 dB; /160°/ o 4 dB; /170°/ o 5,5 dB; /180°/ o 5,3 dB; /190°/ o 4,8 dB; /200°/ o 5,9 dB; /210°/ o 9,5 dB; /220°/ o 12 dB; /230°/ o 11,5 dB; /240°/ o 11,2 dB; /250°/ o 12 dB; /260°/ o 12,2 dB; /270°/ o 10 dB; /280°/ o 6,6 dB; /290°/ o 4 dB; /300°/ o 2,4 dB; /310°/ o 1,4 dB; /320°/ o 0,8 dB; /330°/ o 0,9 dB; /340°/ o 0,7 dB; /350°/ o 0,5 dB
Lokalita vysielača: Nitra, 4 km severne od centra mesta
Názov kóty: Zobor
Súradnice WGS-84: 18E0623, 48N2039
Nadmorská výška: 552 m n. m.
Výška stredu antény nad terénom: 42,6 m
10/2008 - Nová slovenská hudobná satelitná televízna stanica TV Musiq1 -
Na Slovensku vysiela ďalšia súkromná slovenská hudobná satelitná televízna stanica s názvom TV Musiq1. Skúšobne od 15. októbra 2008 a oficiálne od 01. novembra 2008. K množstvu vysielaných klipov a kvalitnej hudby pribudne aj vlastná produkcia a taktiež videá divákov. Videoklip je hlavným dramaturgickým žánrom Musiq1. Na základe analýzy bol presne definovaný formát odrážajúci potreby cieľovej skupiny, odlišujúci sa od neúspešných lokálnych projektov, ako aj dostupných medzinárodných projektov, avšak bez slovenského respektíve slovensko-českého obsahu. Musiq1 prichádza na trh ako odpoveď na zaplnenie mediálneho priestoru [ne]venovaného mladej a stredne mladej generácii vo veku 15 - 25 [30] rokov, ktorá je vďaka svojmu dynamickému životnému štýlu málo dosiahnuteľná plnoformátovými TV stanicami a inými typmi klasických médií. Stanica je šírená nekódovane, prostredníctvom satelitu Thor 3 - 0,8° West v rámci paketu Telenor na frekvencii 12,399 GHz, Horizontálna polarizácia, SR: 28 000 Ms/s, FEC: 7/8, PID V: 512, PID A: 640.
10/2008 - Televízo, TV Patriot, Rádio Expres a Rádio Kiss aj zo satelitu Thor 5 -
Stanice Televízo, TV Patriot, Rádio Expres a Rádio Kiss začali od 14. októbra 2008 paralelné vysielanie na satelitoch Thor 3 a Thor 5 - 0,8° West. Satelit Thor 5 - 0,8° West má parametre: 12,417 GHz, Vertikálna polarizácia, SR: 28 000 MS/s, FEC: 7/8, Televízo - PID V: 519, PID A: 696, TV Patriot - PID V: 520, PID A: 700, Rádio Kiss - PID A: 704 a Rádio Expres - PID A: 710. Satelit Thor 5 pokrýva kvalitnejšie územie východnej a strednej Európy. K presunu došlo kvôli prebiehajúcim prípravám uvedenia nového satelitu Thor 6, ktorý nahradí doživajúci Thor 3. Paralelná distribúcia na satelitoch Thor 3 a Thor 5 potrvá do 08.12.2008.
10/2008 - Súd pozastavil digitalizáciu a zavedenie riadneho DVB-T na Slovensku -
Vecne nepríslušný súd - Okresný súd Bratislava I vydal na základe návrhu spol. Telecom Corp. predbežné opatrenie, ktorým uložil Telekomunikačnému úradu SR [úrad] zdržať sa všetkých úkonov súvisiacich s výberovým konaním na prevádzkovateľa [riadneho] digitálneho terestriálneho televízneho vysielania [DVB-T]. Úrad sa voči predbežnému opatreniu odvolá, ďalej obráti s podnetom na ministra spravodlivosti, aby podal návrh na disciplinárne konanie voči sudkyni okresného súdu a zvažuje možnosť podania trestného oznámenia vo veci možného zneužitia právomoci verejného činiteľa. “Úrad je pobúrený konaním Okresného súdu Bratislava I, ktorý rozhodoval o veci, o ktorej rozhodovať nie je vecne príslušný“, povedal Branislav Máčaj, predseda TÚ SR. Podľa § 72 ods. 4 zákona o elektronických komunikáciách je na preskúmanie rozhodnutí a postupov úradu vecne príslušný Najvyšší súd Slovenskej republiky. Uvedené ustanovenie zákona nepripúšťa iný výklad. Preskúmavanie rozhodnutí a postupov TÚ SR je okrem toho súčasťou tzv. správneho súdnictva, v rámci ktorého je podľa ustanovenia § 246c Občianskeho súdneho poriadku vylúčené uplatnenie inštitútu predbežného opatrenia. Za podaním návrhu na súd stojí finančná skupina, ktorá aktívne pôsobí v slovenských elektronických médiách a stojí aj v pozadí spoločnosti, ktorá podala žalobu, ako aj v pozadí ďalšieho záujemcu o účasť vo výberovom konaní. Uvedená finančná skupina sa dlhodobo snaží vo svoj prospech všetkými prostriedkami ovplyvňovať prechod z analógového na digitálne TV vysielanie na Slovensku na škodu krajiny a jej občanov. Predbežné opatrenie bude mať zásadne negatívny dopad na Slovenskú republiku a na jej obyvateľov. Slovenská republika už dnes výrazne mešká v prechode z analógového na digitálne terestriálne televízne vysielanie a následkom predbežného opatrenia nebude môcť pravdepodobne splniť svoje medzinárodné záväzky, t.j. ukončiť analógové terestriálne televízne vysielanie do konca roku 2012. Štát v dôsledku konania súdu nebude môcť televíznym divákom zabezpečiť účinnú ochranu pred možným rušením ich televízneho príjmu od zahraničných vysielačov. Omeškanie procesu digitalizácie navyše blokuje použitie frekvencií, ktoré by sa mali uvoľniť pre rozvoj širokopásmového internetu vo vidieckych oblastiach, ako aj služieb mobilnej televízie. Dňa 20. augusta 2008 TÚ SR zverejnil vo svojom vestníku, v jednom celoštátnom denníku (Hospodárske noviny) a na internete výzvu na predkladanie ponúk do výberového konania. Výzvou začalo výberové konanie na prevádzkovateľa [riadneho] digitálneho terestriálneho televízneho vysielania [DVB-T], resp. prevádzkovateľa prvých dvoch multiplexov. Záujemcovia musia svoje ponuky doručiť úradu najneskôr do 20. novembra 2008 do 13,30 hod. Víťaz výberového konania bude musieť začať s komerčnou prevádzkou najneskôr do jedného roka od nadobudnutia právoplatnosti povolenia. Digitálne vysielanie [DVB-T] najneskôr v roku 2012 úplne nahradí doterajšie analógové televízne vysielanie. DVB-T vytvára priestor pre vznik nových televízií, zvýšenie konkurencie na mediálnom trhu a tým aj tlak na zvýšenie kvality programov televízii. Divákom prinesie, okrem možnosti prijímania viacerých programov, zásadné zvýšenie kvality prijímaného televízneho vysielania v tzv. štúdiovej kvalite, interaktívne ovládanie vysielania samotným divákom, prípadne aj perspektívne poskytovanie služieb mobilnej televízie, internetových služieb a služieb elektronickej verejnej správy. V Bratislave 14. október 2008.
10/2008 - Rádio Viva z vysielača Ščobík - FM 88,5 MHz - Snina -
Spoločnosť Virtual Radio Network - prevádzkovateľ vysielačov Rádia Kiss a Rádia Viva preložilo po minuloročnom presune [08/2008] vysielača Rádia Kiss na lokalitu Snina aj vysielač Rádia Viva. Dňa 08.10.2008 dopoludnia bol vypnutý vysielač Vranov nad Topľou - komín Chemko Strážske [88,5 MHz] a následne bol presunutý na novovybudovaný vysielač spoločnosti RDT Telecom Košice na kóte Ščobík [756 + 50 m] v pohorí Vihorlat, južne od mesta Snina, kde začala Viva vysielať v ten istý deň v popoludňajších hodinách na rovnakej ženevskej [GE-84] frekvencii 88,5 MHz, ale so zmenenou polarizáciou AS a s maximálnym povoleným výkonom. Pôvodne mal byť stožiar vysoký až 70 metrov. Anténový systém na Ščobíku má horizontálnu polarizáciu a vyžaruje výkon ERP 10 000 Wattov. Z vysielača, ktorý je umiestnený na vysokej výškovej kóte s vysokou efektívnou výškou sú pokryté najmä severovýchodné hornaté oblasti Horného Zemplína, kde je problém s príjmom signálu. Smerom na juh na Dolný Zemplín Ščobík nepohrá, šírka náhornej roviny po južnú hranu masívu je taká, že tieň vlastnej šírky horského masívu by padal za južnú hranicu Slovenska. Presah signálu je aj do Poľska, Maďarska a na Ukrajinu. Najväčšie obmedzenie vyžarovania signálu je však v smere na Ukrajinu a Maďarsko. V pláne je spustenie vysielača Vivy na kóte Michalovce - Hôrka [99 MHz], ktorý bude pokrývať územie Zemplína, ktoré zostalo bez signálu po zrušení vranovského vysielača. Svoje vysielanie z kóty Ščobík spustilo v polovici mesiaca august 2007 ako prvé Rádio Kiss, ktoré zároveň prestalo vysielať z vysielača Humenné - Kamenica nad Cirochou, ktorý bol vypnutý. Kiss vysiela zo Ščobíka na ženevskej [GE-84] frekvencii 95,9 MHz rovnakým ERP ako Viva.
Frekvencia: 88,5 MHz [FM] Snina
Obmedzenie výkonu v azimute: /0°/ o 4,5 dB; /10°/ o 2,7 dB; /20°/ o 0,5 dB; /30°/ o 0 dB; /40°/ o 0,2 dB; /50°/ o 0,9 dB; /60°/ o 2,2 dB; /70°/ o 4,7 dB; /80°/ o 6 dB; /90°/ o 8 dB; /100°/ o 10 dB; /110°/ o 12 dB; /120°/ o 15 dB; /130°/ o 20 dB; /140°/ o 22 dB; /150° - 160°/ o 24 dB; /170°/ o 22 dB; /180°/ o 20 dB; /190°/ o 15 dB; /200°/ o 12 dB; /210°/ o 10 dB; /220°/ o 8 dB; /230°/ o 6 dB; /240°/ o 2,7 dB; /250°/ o 1,7 dB; /260°/ o 0,5 dB; /270°/ o 0,3 dB; /280°/ o 0,7 dB; /290°/ o 3,1 dB; /300°/ o 5,6 dB; /310°/ o 7 dB; /320°/ o 4 dB; /330°/ o 1 dB; /340°/ o 4 dB; /350°/ o 7 dB
Lokalita vysielača: Snina - Vihorlat
Názov kóty: Ščobík
Súradnice WGS-84: 22E0633, 48N5557
Nadmorská výška: 756 m n. m.
Začatie vysielania vysielača: 08.10.2008
Vysielač Snina - Ščobík - anténový nosič a technologická budova
10/2008 - Rádio Hit FM v Banskej Bystrici [91,3 MHz] a Martine [107,2 MHz] -
Signál Rádia Hit FM naladia poslucháči v Banskej Bystrici a Martine. Stanica uviedla do prevádzky šiesty a siedmy vysielač. Rozvysielané má tak všetky frekvencie, ktoré jej boli v licenčných konaniach pridelené. V Martine bol na frekvencii 107,2 MHz uvedený do prevádzky vysielač 09.10.2008. Jeho výkon ERP je 250 Wattov a vysielač má stanovište na kóte Expres Netu Bystrička - Krásna [621 + 40 m]. Z tohto vysielača naladíte aj Rádio_FM [91,8 MHz] a Rádio Expres [93,1 MHz]. Polarizácia anténového systému Rádia Hit FM je vertikálna. V Banskej Bystrici sa vysiela od 10.10.2008 a využívaná je frekvencia 91,3 MHz, ktorá je šírená z lokality Kostiviarska - Slnečné stráne - vodojem [470 + 20 m], ktorá sa nachádza pod vysielačom Laskomer, nad hlavným cestným ťahom v smere na Donovaly. Polarizácia je vertikálna, vyžiarený výkon ERP má hodnotu 250 Wattov. Z lokality Kostiviarska - vodojem začne vysielať aj kresťanská stanica Rádio 7 [107,7 MHz]. Modulácia signálu je na vysielače riešená prostredníctvom satelitu Thor 3 - 0,8° West, cez ktorý začalo Hit FM vysielať 03.07.2008.
Frekvencia: 107,2 MHz [FM] Martin
Obmedzenie výkonu v azimute: /0°/ o 2 dB; /10°/ o 1 dB; /20° - 160°/ o 0 dB; /170°/ o 1 dB; /180°/ o 2 dB; /190°/ o 3 dB; /200°/ o 4,5 dB; /210°/ o 6 dB; /220° - 230°/ o 8 dB; /240° - 250°/ o 9 dB; /260° - 270°/ o 7 dB; /280° - 290°/ o 9 dB; /300° - 320°/ o 8 dB; /330°/ o 6 dB; /340°/ o 4,5 dB; /350°/ o 3 dB
Lokalita vysielača: Martin, 4 km západne od centra mesta
Názov kóty: Bystrička - Krásna
Súradnice WGS-84: 18E5218, 49N0411
Nadmorská výška: 621 m n. m.
Začatie vysielania vysielača: 09.10.2008
Frekvencia: 91,3 MHz [FM] Banská Bystrica
Obmedzenie výkonu v azimute: -
Lokalita vysielača: Banská Bystrica, 2,5 km severozápadne od centra mesta
Názov kóty: Kostiviarska - vodojem
Súradnice WGS-84: 19E0750, 48N4504
Nadmorská výška: 470 m n. m.
Začatie vysielania vysielača: 10.10.2008
10/2008 - Rádio Jemné Melódie bude vysielať cez satelit Astra 3A - 23,5° East -
Multiregionálne Rádio Jemné Melódie rozšíri svoje vysielanie na skoro celú Európu. Rada pre vysielanie a retransmisiu pridelila 07.10.2008 Jemným Melódiám licenciu na vysielanie prostredníctvom satelitu Astra 3A na pozícii 23,5° East. Satelit budú Jemné Melódie využívať aj na prenos modulácie na svoje terestriálne vysielače.
10/2008 - Nová stanica TV Joj Plus a TV Joj zo satelitu Astra 1E -
Slovenský televízny trh sa začiatkom októbra 2008 rozšíril o novú stanicu TV Joj Plus. Od 05. októbra 2008 divákom ponúka tituly, ktoré sa radia k filmovej klasike. 80 percent tvorí dramatika, zvyšných 20 percent zábava a publicistika. Na svoje si prídu aj milovníci starých českých a československých filmov. Cieľom novej televízie je zaujať miesto, ktoré svojim portfóliom nedokážu pokryť už existujúce televízne stanice. Napriek tomu, že TV Joj a Joj Plus budú dve nezávislé televízne stanice, vychádzajú zo spoločného zázemia. Nová televízia však dostane nové vysielacie pracovisko a zakúpené sú už aj balíky programov. Na obrazovkách Joj Plus sa objavia staronové mediálne tváre, ktoré diváci veľmi dobre poznajú a opäť budú o vysielaní informovať hlásateľky programov. TV Joj Plus vysiela prostredníctvom satelitu Astra 1E - 23,5° East na frekvencii 11,797 GHz, Horizontálna polarizácia, SR: 27 500 Ms/s, FEC: 3/4, PID V: 2721, PID A: 2881. Stanica začne byť od 20.10.2008 kódovaná v systéme CryptoWorks. Od 08.10.2008 vysiela TV Joj Plus aj pre divákov Digi TV zo satelitu Intelsat 10-02 - 1,0° West, na frekvencii 12,687 GHz, Vertikálna polarizácia, SR: 27 500 Ms/s, FEC: 3/4, PID V: 645, PID A: 878. V pláne je vysielanie TV Joj Plus aj prostredníctvom DVB-T vysielačov. Okrem TV Joj Plus začala vysielať zo satelitu Astra 1E - 23,5° aj TV Joj taktiež kódovane, v systéme CryptoWorks. TV Joj do cca 3 mesiacov ukončí vysielanie na satelite Astra 3A - 23,5° East.
10/2008 - TV Joj na novom satelite Astra 1E -
Televízia Joj začala šíriť vysielanie aj prostredníctvom ďalšieho satelitu Astra 1E - 23,5° East na ktorom vysiela od 01.10.2008 s parametrami 11,797 GHz, Horizontálna polarizácia, SR: 27 500 Ms/s, FEC: 3/4. Na pôvodnej pozícií TV Joj na satelite Astra 3A - 23,5° East sa bude vysielať len dočasne, už len pár mesiacov.
09/2008 - Jesenné licenčné konania o udelenie/zmenu licencií na FM vysielanie -
Rada pre vysielanie a retransmisiu SR [RVR] začala dňom 29. september 2008 konania o udelenie a zmenu licencií. Ide o 26 frekvencií vo VKV/FM pásme, ktoré si skoordinovali, prípadne vrátili rozhlasové stanice. Medzi úplne novými koordináciami sú frekvencie 91,7 MHz Dolný Kubín a 98,4 MHz Žiar nad Hronom, ktoré skoordinoval Slovenský rozhlas Bratislava pre okruh SRo 4 - Rádio_FM, ktorý ma nedostatočné pokrytie územia. Multiregionálne evanjelizačné Rádio Lumen dokryje novou frekvenciou Kysuce, kde pre obec Skalité v okrese Čadca bude vysielať na 90,6 MHz. Regionálne Rádio One našlo frekvenciu 99,6 MHz v Žarnovici. Po zaniknutom Rádiu Dúha zostali frekvencie 89,1 MHz Trenčín [GE-84] a 104,2 MHz Žilina. Z dôvodu končiacich platností licencií na vysielanie vrátili muliregionálne Rádio Okey a regionálne Rádio Hit FM všetky kmitočty o ktoré sa opäť budú uchádzať. V prípade Rádia Okey ide o väčšinu lukratívnych výkonných ženevských frekvencií. Toto licenčné konanie zároveň možno umožní odstránenie aj niektorých paradoxov ako je duplicitné pokrytie Rádia Okey na Šariši [103,7 MHz Prešov a 107,1 MHz Bardejov], kde boli tejto stanici pridelené frekvencie z rovnakej sady GE-84 pre lokalitu Bardejov. Verejné vypočutie žiadateľov sa uskutoční 13.11.2008 a frekvencie budú pridelené 14.11.2008. Skoordinované frekvencie sú uvedené v tabuľke.
GE-84 [Uvoľnené po Rádiomédia, s.r.o., Dubnica nad Váhom - RÁDIO DÚHA]
[Uvoľnené po Rádiomédia, s.r.o., Dubnica nad Váhom - RÁDIO DÚHA]
GE-84 [Vrátilo OKEY RADIO, a.s., Bratislava - RÁDIO OKEY]
[Vrátilo OKEY RADIO, a.s., Bratislava - RÁDIO OKEY]
[Vrátila Spinoza, s.r.o., Partizánske - RÁDIO HIT FM]
09/2008 - Okey uviedlo do prevádzky vysielač na Považí - FM 96,3 MHz -
Pre skvalitnenie signálu rozhlasovej stanice Rádio Okey v údolí Považskej Bystrice bol uvedený 24. septembra 2008 do prevádzky nový vysielač. Nachádza sa v priamo v meste na stožiari na streche administratívnej budovy [280 + 30 m] Obvodného úradu na adrese Centrum č. 1/1. Využíva sa kmitočet 96,3 MHz, ktorý je vyžiarený výkonom ERP 250 Wattov. Anténový systém má vertikálnu polarizáciu. Na streche Obvodného úradu je umiestnený aj TV prevádzač Towercomu STV 1 [41. kanál] a STV 2 [32. kanál]. Najbližšie bude do prevádzky uvedený Okey vysielač pre Námestovo [95,2 MHz] a Nitru [95,2 MHz].
Frekvencia: 96,3 MHz [FM] Považská Bystrica
Lokalita vysielača: Považská Bystrica - mesto
Názov kóty: Centrum 1/1 - Obvodný úrad - administratívna budova
Súradnice WGS-84: 18E2639, 49N0654
Nadmorská výška: 280 m n. m.
Začatie vysielania vysielača: 24.09.2008
09/2008 - Nová televízna stanica TV 13 v Banskej Bystrici -
Prostredníctvom banskobystrickej RTV môžu diváci v Banskej Bystrici a okolí sledovať od 10. septembra 2008 niektoré programy novovznikajúcej TV 13. Televízia Banskobystrického samosprávneho kraja [TV BBSK] s názvom TV 13 začne oficiálne vysielať 24. septembra 2008 na 51. TV kanáli v Banskej Bystrici, kde doteraz vysielala stanica RTV. Banskobystrická RTV už nový program nevysielala prakticky od konca júna 2008, kedy došlo k prvým dohodám s TV BBSK. Regionálnu stanicu v prvej fáze financuje samosprávny kraj, chce sa však pokúsiť o zachovanie jej nezávislosti, a preto otvára priestor aj súkromnému sektoru. Programovú náplň tvorí spravodajstvo, reportáže, diskusné relácie, Vysielač Televízie 13 je umiestnený v časti Graniar na vodojeme Hrby [450 + 10 m] a so svojim signálom šíri vysielanie teletextu. Od začiatku októbra 2008 začala TV 13 šíriť vysielanie aj prostredníctvom vysielania lokálnych televízií TV LocAll v Rimavskej Sobote a Lučenci, čo je ďalších 80 tisíc obyvateľov.
08/2008 - TÚ SR začal výberové konanie na prevádzkovateľa DVB-T -
Telekomunikačný úrad SR [TÚ SR] zverejnil 20.08.2008 vo svojom vestníku, v jednom celoštátnom denníku [Hospodárske noviny] a na svojej www stránke výzvu na predkladanie ponúk do výberového konania pre DVB-T. Výzvou začína výberové konanie na prevádzkovateľa [riadneho] digitálneho terestriálneho televízneho vysielania [DVB-T], resp. prevádzkovateľa prvých dvoch multiplexov. Záujemcovia musia svoje ponuky doručiť úradu najneskôr do 20. novembra 2008 do 13.30 h. Víťaz výberového konania bude musieť začať s komerčnou prevádzkou najneskôr do jedného roka od nadobudnutia právoplatnosti povolenia.
Podľa zákona o digitálnom vysielaní TÚ SR môže začať výberové konanie najskôr 30 dní po nadobudnutí účinnosti plánu prechodu z analógového na digitálne vysielanie. Plán nadobudol účinnosť 01. mája 2008. TÚ SR pred začatím výberového konania analyzoval skúsenosti krajín, v ktorých už takéto výberové konania prebehli a následne otvoril verejnú diskusiu o podmienkach výberového konania.
Digitálne vysielanie [DVB-T] najneskôr v roku 2012 úplne nahradí doterajšie analógové televízne vysielanie. DVB-T vytvára priestor pre vznik nových televízií, zvýšenie konkurencie na mediálnom trhu a tým aj tlak na zvýšenie kvality programov televízii. Divákom prinesie, okrem možnosti prijímania viacerých programov, zásadné zvýšenie kvality prijímaného televízneho vysielania v tzv. štúdiovej kvalite, interaktívne ovládanie vysielania samotným divákom, prípadne aj perspektívne poskytovanie služieb mobilnej televízie, internetových služieb a služieb elektronickej verejnej správy. Pre divákov, ktorí prijímajú analógové televízne terestriálne vysielanie, táto zmena bude znamenať potrebu zaobstarania televízora so zabudovaným digitálnym [DVB-T] tunerom, alebo prídavného zariadenia tzv. set-top-boxu. Ceny týchto zariadení neustále klesajú.
08/2008 - Výmena dekódovacích kariet aj na TV vysielačoch Towercom -
Výmena starých dekódovacích kariet bielej farby pod názvom SlovakLink [Bios_3, provider 0D03] bola ukončená ku koncu augusta 2008. Všetkým registrovaným uživateľom boli karty odoslané poštou na ich adresu. Karty, ktoré neboli registrované si možu ich majitelia registrovať a požiadať o výmenu až do konca roku 2008.
04.08.2008 - odoslanie nových modrých kariet Skylink všetkým zostávajúcim registrovaným užívateľom s platnou poštovou adresou. Biele karty týchto užívateľov boli v priebehu augusta postupne deaktivované.
31.08.2008 - posledný termín pre nové aktivácie starých bielych zatiaľ neregistrovaných kariet SlovakLink a ich užívateľov. Týmto užívateľom bola odoslaná nová modrá karta Skylink bezprostredne po registrácii.
17.09.2008 - ukončenie podpory bielych kariet SlovakLink - odpojenie systému podmieneného prístupu a znefunkčnenie posledných bielych kariet
31.12.2008 - ukončenie procesu výmeny bielych kariet SlovakLink. Po tomto termíne už nebude možné akceptovať požiadavky na dodatočné výmeny starých kariet SlovakLink.
Počas septembra 2008 dôjde aj k výmene kariet na vysielačoch TVS Towercom, čo môže spôsobovať krátkodobé výpady signálu - mrznutie obrazu, cca 30 sekúnd.
08/2008 - Kto môže sledovať STV 3 - Trojku -
Divákov, ktorí sledujú vysielanie na základe analógového terestriálneho príjmu, čaká čoskoro prechod na digitálne prijímanie signálu. STV 3 - Trojku môžu sledovať zatiaľ len cez digitálne siete a káblové spoločnosti, transformujúce digitálny signál na analógový. Základné vysielanie Trojky, dostupné na celom území SR, sa uskutočňuje cez satelit. Takto sú šírené aj iné slovenské programy. Na príjem vysielania je potrebný satelitný prijímač a dekódovacia karta [kódovanie je z dôvodu autorských práv]. Ak sa využíva spoločná TV anténa, aj vtedy možno Trojku zo satelitu zaradiť do spoločného rozvodu v obytnom dome. Trojku v digitálnej podobe ponúkajú aj ďalší operátori satelitného digitálneho vysielania, alebo prostredníctvom DSL káblového či optického pripojenia.
Nová etapa TV vysielania
Slovenská televízia spustením nového športového programu Trojka otvorila ako prvá na Slovensku éru televízneho vysielania vo vysokom rozlíšení [HDTV]. Ide o najväčší objav v oblasti TV vysielania od vynájdenia farebnej televízie. Po úplnom spustení vysielania verejnoprávneho multiplexu DVB-T [so začiatkom prevádzky najneskôr koncom roka 2009] bude možné Trojku sledovať na celom území Slovenska prostredníctvom terestriálnej antény. S prechodom na HDTV začala STV už vlani vysielaním vo formáte 16:9, v ktorom už vyrába väčšinu programov. Aj TV prijímače sa predávajú už len s podporou vysielania 16:9 a HDTV. Signál vysielania vo vysokom rozlíšení ponúkla STV skúšobne ako prvá a zatiaľ jediná na Slovensku prenosmi z letnej olympiády v Pekingu od 08. augusta 2008 Vysielanie z rovnakého satelitu Astra je prístupné na všetkých dekódovacích kartách Skylink, s ktorými sa dá prijímať aj súčasné štandardné vysielanie. Na vybraných miestach STV ponúka divákom možnosť porovnať si kvalitatívne rozdiely medzi štandardným a HD vysielaním. Po prechode všetkých majiteľov TV prijímačov na digitálny príjem [do roku 2012] bude mať možnosť sledovať Trojku každá slovenská domácnosť.
Terestriálne vysielanie:
DVB-T TEST - Košice, Prešov 44. kanál [UHF]
DVB-T TEST - Banská Bystrica, Zvolen 59. kanál [UHF] -dočasne
DVB-T TEST - Bratislava, Malacky 66. kanál [UHF] -dočasne
Parametre SD vysielania - ASTRA 23,5° East, MPEG-2,
Downlink: 10,803 GHz, Horizontálna polarizácia, 22 Msymb/s, FEC: 5/6
Parametre HD vysielania - len počas Olympiády - ASTRA 23,5° East, MPEG-4,
Downlink: 10,788 GHz, Pol: Vertikálna polarizácia, 22 Msymb/s, FEC: 5/6
07/2008 - Rádio One pre Horehronské podolie - FM 89,2 MHz - Brezno -
Regionálne Rádio One opäť rozšírilo pokrytie. Po naposledy uvedených vysielačoch v máji 2008 v Nitre [90,6 MHz] a v júni 2008 v Žiari nad Hronom [91,4 MHz] pribudol od 26. júla 2008 štvrtý vysielač pre lokalitu Brezno. Vysiela na frekvencii 89,2 MHz z vysielača a anténového systému umiestneného v objekte a na stožiari TV prevádzača Towercom [ex- Slovak Telekom - Rádiokomunikácie] na kóte Chvatimech [761 + 25 m] nad obcou Valaská. Vysiela sa s vyžiareným výkonom ERP 500 Wattov vo vertikálnej polarizácii. Vysielač pokrýva Horehronské podolie a signál nadväzuje na One vysielač v Banskej Bystrici [90,5 MHz]. V pláne je ešte piata frekvencia, ktorú má Rádio One pridelenú pre Zvolen [89,7 MHz].
Poznámka: Rádio One neskôr presunulo svoj vysielač 89,2 MHz na novú kótu Šajba - vodojem [558 + 20 m], WGS-84: 19E3719, 48N4840.
Frekvencia: 89,2 MHz [FM] Brezno
Lokalita vysielača: Valaská, južne od obce
Súradnice WGS-84: 19E3330, 48N4746
Nadmorská výška: 761 m n. m.
Začatie vysielania vysielača: 26.07.2008
07/2008 - Zvýšenie výkonu vysielača Rádia Prešov - FM 91,4 MHz + nový program -
Mestská rozhlasová stanica Rádio Prešov vysielajúca od 13.05.2008 na frekvencii 91,4 MHz výrazne skvalitnila signál a rozšírila pokrytie. Od 15.júla 2008 bol na vysielači na Hollého ulici č. 14 v areáli Fakultnej Nemocnice s poliklinikou J. A. Reimana na streche Monobloku zvýšený vyžiarený výkon z doterajšej hodnoty 100 Wattov na 500 Wattov. Aj keď sa stanica považuje za mestské rádio určené Prešovu, dosah pokrytia signálu je teraz širší a zasahuje aj okolité mestá a obce. Na západe pokrytie ohraničuje pohorie Branisko, na severozápade vysiela aj v Sabinove a signál sa skvalitnil v Lipanoch, na východe má rádio dosah po Kapušany a na juhu je pokrytá celá diaľnica spájajúca Prešov s Košicami a priľahlé obce. Rádio Prešov zároveň ponúka poslucháčom aj vysielanie prostredníctvom internetu na stránke www.radiopo.sk, kde sú dostupné 3 streamy v rôznych kvalitách. Od leta sa pripravuje počas dňa o 12.00 h preberanie hlavnej spravodajskej relácie Slovenského rozhlasu, Rádiožurnál z okruhu SRo 1 - Rádio Slovensko. Prešov je rádiom pre mesto Prešov a pre všetkých obyvateľov Prešova, ktorí sa chcú dozvedieť všetko zaujímavé o svojom meste. Rádio Prešov - ako prešovské lokálne rádio je určené pre obyvateľov mesta, ktorí chcú vedieť, čo a kde sa práve deje, alebo čo sa pripravuje. Okrem príjemnej hudby ponúka predovšetkým aktuálne informácie. Rádio Prešov chce plniť úlohu informačného portálu mesta Prešov, sprostredkovať pre občanov informácie od samosprávy, orgánov štátnej správy, o kultúrnych a športových podujatiach. Chce vyhľadávať aktuálne problémy občanov mesta Prešov a organizovať diskusie na problémové témy. Chce byť s poslucháčmi - nonstop vysielať presne to, čo potrebujú a čo očakávajú. Cieľovou skupinou rádia sú predovšetkým obyvatelia krajského mesta Prešov, miest Veľký Šariš, Sabinov, Lipany a okolitých obcí. Podľa vekového hľadiska sa zameriava na skupinu poslucháčov od 25 do 50 rokov, čomu prispôsobuje aj výber hudby, informácií a celkovú skladbu programu. Vysiela sa 24 hodín denne. Spolu tri moderované bloky sú sústredené do ranných a popoludňajších prime-timových časov. Počas moderovaných blokov vysiela každú celú hodinu spravodajstvo zamerané na región. Každú hodinu, ale vždy v 30. minúte, nechýbajú krátke flešové informácie o dianí na Slovensku. Súčasťou spravodajstva sú zvukové správy s aktérmi aktuálneho diania. K dispozícii je servis tlačových agentúr, ale aj informácie zo zdrojov priamo v regióne. Spravodajské relácie z regiónu sú vysielané o 06.00, 07.00, 08.00, 15.00, 16.00, 17.00 a 18.00 h. V súlade s cieľovou skupinou, pre ktorú sa vysiela, je ambíciou hrať veľké hity minulých rokov [predovšetkým rokov 80. a 90.], pričom vo vysielaní nemôžu chýbať aktuálne novinky zo súčasnosti.
07/2008 - Ďalšia metropolitná stanica Rádio Metropola - FM 97,2 MHz - Bratislava -
V hlavnom meste začala skúšobne vysielať ďalšia metropolitná stanica s názvom Rádio Metropola, ktorá vysiela od 03. júla 2008 na frekvencii 97,2 MHz. V súčasnosti sú vysielané len hudba a identifikácie stanice. Program Metropoly, ktorý bude postupne zaradzovaný do vysielania v mesiacoch august a september 2008 bude zostavený z aktuálnych regionálnych informácii a správ, zábavy a hudby, ktorá bude tvoriť 90 % vysielania. Od septembra sa začne s vysielaním plnohodnotného programu, ktorý bude obsahovať päť blokov Dobré ráno v Metropole, Dobrý deň v Metropole, Popoludnie v Metropole [v sobotu a nedeľu Víkend v Metropole], Večer v Metropole a Noc v Metropole. Program Rádia Metropola je určený pre náročnejších poslucháčov vo veku od 25 do 50 rokov. V pláne je vysielanie aj prostredníctvom internetu. Územie Bratislavy a blízkeho okolia je pokryté z vysielača umiestneného na stožiari na streche administratívnej budovy Technopol [136 + 80 m] na Kutlíkovej ulici č. 17 v mestskej časti Petržalka. Vyžiarený výkon ERP má hodnotu 250 Wattov a anténový systém je horizontálny. Z budovy Technopolu vysiela aj DVB-T TEST na 66. kanáli.
Prevádzkovateľ: Rádio On, s.r.o., Kopčianska 63, 851 01 Bratislava
Štúdio: Hraničná 18, 821 05 Bratislava
Názov programovej služby: Rádio Metropola
Licencia je pridelená na dobu do: 16.08.2015
Tel.: 02/6828 6828
E-mail: radiometropola@radiometropola.sk
Názov programu PS: “METROPOL“
Identifikačný kód PI: 5073
Typ programu PTY: POP M
Informácie pre prevádzkovateľa vysielacej siete IH: +
Frekvencia: 97,2 MHz [FM] Bratislava
Obmedzenie výkonu v azimute: /0°/ o 3,2 dB; /10°/ o 1,4 dB; /20°/ o 0,4 dB; /30°/ o 0 dB; /40°/ o 0,4 dB; /50°/ o 1,4 dB; /60°/ o 3,2 dB; /70°/ o 5,5 dB; /80°/ o 8,7 dB; /90°/ o 12 dB; /100°/ o 14,7 dB; /110°/ o 17,3 dB; /120°/ o 20 dB; /130°/ o 21,3 dB; /140° - 280°/ o 22,6 dB; /290°/ o 21,3 dB; /300°/ o 20 dB; /310°/ o 17,3 dB; /320°/ o 14,7 dB; /330°/ o 12 dB; /340°/ o 8,7 dB; /350°/ o 5,5 dB
Lokalita vysielača: Bratislava - Petržalka
Názov kóty: Kutlíková ul. 17 - Technopol - administratívna budova
Súradnice WGS-84: 17E0639, 48N0640
Nadmorská výška: 136 m n. m.
Začatie vysielania vysielača: 03.06.2008
07/2008 - Rádio Hit FM zo satelitu Thor 3 + STV 3 a Nostalgia zo satelitu Astra 1E -
Prostredníctvom satelitu Thor 3 - 0,8° West, Horizontálna polarizácia, SR: 28 000 Ms/s, FEC: 7/8, PID A: 760 začala od 03. júla 2008 vysielať v pakete Telenor na kmitočte 12,168 GHz rozhlasová stanica Rádio Hit FM, ktorej satelitná modulácia poslúži aj na dopravu signálu na terestriálne vysielače. Na satelite Astra 1E - 23,5° East testuje vysielanie československá filmová stanica Nostalgia. Vysiela na frekvencii 11,992 GHz, Horizontálna polarizácia, SR: 27 500 Ms/s, FEC: 3/4, PID V: 409, PID A: 569. Od 23.06.2008 je stanica kódovaná v systéme CRW - Crypto Works. Rovnako kódovaná je aj nová satelitná športová stanica STV 3 - Trojka, ktorá testuje svoje vysielanie na satelitne Astra 1 E - 23,5° East s parametrami 10,803 GHz, Horizontálna polarizácia, SR: 22 000 Ms/s, FEC: 5/6. Trojka je treťou stanicou verejnoprávnej Slovenskej televízie a oficiálne začne vysielať 08.08.2008.
- Pokračovanie správ 07 -> 12/2008 -

References: § 32
 § 7
 Súd 
 súd 
 súd 
 § 72
 súd 
 § 246
 súd